Årsrapport 2018 – Svømmegruppa Kråkstad IL

Generelt:
Svømmegruppa tilbyr svømmeopplæring og -trening for barn og ungdom fra og med første klasse og ut videregående. Vi har også svømmetilbud for damer over 18 år, samt at vi tilbyr «folkebad» (åpen svømmehall) på lørdager. Svømmegruppa benytter bassenget på Kråkstad Skole.

Fra august har svømmetilbudet vært som følger:
Mandag: Vannloppa (1.kl), Gullfisk (3.-4. kl), Sverdfisk (5.-7. kl) og Vanngym (damer 18+)
Torsdag: Tangloppa Torskene (1. – 5. kl) og Crawl (8.kl +)
Lørdag: Folkebad (åpent basseng, 20kr for barn, 40kr for voksne)
Tirsdag: (januar-mars): Åpent basseng for kampanjen «Svøm langt», alle aldre.
(Svømmetilbudet var i hovedsak likt vår og høst)

I desember 2018 hadde vi 68 barn (under 19 år) og 11 voksne damer i svømmegruppa, som er påmeldt og deltar på faste treninger. Medlemstallet har gått noe ned siden forrige år. I tillegg til medlemmene har vi et gjennomsnitt på ca 20 svømmere (både voksne og barn) på folkebad de lørdagene det er åpent. Vi hadde 17 påmeldte deltakere på Svøm langt kampanjen vinteren 2018.

Trenere/Livreddere og kurs:
Svømmegruppa hadde ved utgangen av 2018 fire betalte trenere som er ansvarlige for de ulike gruppene for barn/ungdom, tre av trenerne er over 18 år. Vi er avhengige av minst en trenere over 18 år som er ansvarlig livredder. Vanngymmen trenes av frivillige (de samme har hatt ansvar i mange år!). Folkebadet holdes åpent ved dugnad. Det forventes at foreldre stiller opp som vakt på folkebadet. Vi streber etter å sende trenere på trenerkurs slik at de har nødvendig og oppdatert kompetanse. I 2018 arrangerte svømmegruppa (med innleid instruktør) fire livredningskurs. Ett i januar og tre på høsten. To av kursene var i samarbeid med skolen, der både lærere og frivillige foreldre deltok.

Økonomi:
Hovedinntekten til svømmegruppa kommer gjennom svømmeavgift på 600,- pr. semester fra deltakeren. Avgiften har stått uendret siden 2016. Vi har noe inntekt fra folkebadet, og inntekt i midler fra idrettslaget (prosjektstøtte til kurs, og hodestøtte pr barn).
Hovedutgiftene til svømmegruppa er lønn til trenerne. Deretter kommer utgifter til kurs og annet. 
Se vedlagt regnskap.

Gruppestyret: 
[bookmark: _GoBack]Svømmegruppestyret består ved utgangen av 2018 av Bernt Inge Stormoen (leder), Baiba Lorentzen (medlemsansvar), John Ivar Bjoner (kasserer) og Henrik Lindhjem (folkebadansvar). Våren 2018 var vi kun 3 i styret, og det har vært god hjelp å få inn Henrik Lindhjem som folkebadansvarlig. Det er ønskelig med én eller to til i styret (styreinstruksen har seks roller).

Annet:
Svømmegruppa har egen facebookgruppe som, i tillegg til epost, er viktigste informasjonskilde for foreldre. Det har vært få eller ingen intervenerende hendelser i 2018.

Kråkstad 12. februar 2019
På vegne av svømmegruppestyret
Bernt Inge Stormoen, gruppeleder (sign.)
